
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,                                                                
ŞTIINŢĂ, TINERET ŞI SPORT                                                                 
Bucureşti, 15 septembrie 2005                                                                                                      
Nr.29/173
R A P O R T
asupra proiectului de Lege privind aprobarea Ordonanţei de urgenţă a Guvernului nr.119/2005 privind modificarea Legii educaţiei fizice şi sportului nr.69/2000
1. În conformitate cu prevederile art.89 şi 108 din Regulamentul Camerei Deputaţilor, republicat, cu adresa nr. Pl-x 345/29.07.2005, Comisia pentru învăţământ, ştiinţă, tineret şi sport a fost sesizată spre dezbatere în procedură de urgenţă a proiectului de Lege privind aprobarea Ordonanţei de urgenţă a Guvernului nr.119/2005 privind modificarea Legii educaţiei fizice şi sportului nr.69/2000. Proiectul de lege a fost avizat de către Consiliul Legislativ.
Legea în vigoare prevede subordonarea Agenţiei Naţionale Antidoping, Agenţiei Naţionale pentru Sport, ceea ce creează mari probleme în asigurarea resurselor financiare funcţionării activităţii de control doping şi de gestionare a acesteia. Prin obligaţia asumată, ca urmare a semnării Memorandumului de la Copenhaga şi prin ratificarea Convenţiei Antidoping a Consiliului Europei, Agenţia Naţională a Antidoping trebuie să funcţioneze ca un organism autonom şi independent. Ca urmare, prin noua lege se propune subordonarea directă a acestei agenţii Cancelariei Primului – Ministru, inclusiv alocarea directă a resurselor financiare corespunzătoare. 
2. În raport de obiectul şi conţinutul său, proiectul de lege face parte din categoria legilor ordinare potrivit prevederilor art.76 din Constituţia României, republicată.

3. La dezbaterea proiectului de lege au participat, în conformitate  cu prevederile art.51 şi 52 din Regulamentul Camerei Deputaţilor: Gheorghe Florian, preşedintele Agenţiei Naţionale pentru Sport şi Racoviţă Cristina, consilier juridic A.N.S. 

4. La lucrări au fost prezenţi 17 deputaţi, din totalul de 28 membri ai Comisiei. Raportul Comisiei a fost adoptat în şedinţa din 14.09.2005, cu 15 voturi pentru  şi două abţineri.
5. Proiectul de lege a fost adoptat de Senat în şedinţa din data de 28 iulie 2005.

6. Potrivit art.75, din Constituţia României, republicată, şi art.86 din Regulamentul Camerei Deputaţilor, Camera Deputaţilor este Cameră decizională.
În urma dezbaterii, Comisia propune adoptarea proiectului de lege, fără modificări, în forma adoptată de Senat:


                 PREŞEDINTE                                                                                                             SECRETAR
          Lia Olguţa VASILESCU                                                                                                   Mihai Radan
                                                                                                                                                        Consilieri:
                                                                                                                                                                              Simion Cioată

                                                                                                                                                                                  Ioan Ianoş                         

